Vaccinul anti-COVID-19, mRNA-1237, are rezultate promițătoare. Câți pacienți vor fi testați în faza doi.
Vaccinul mRNA-1237 dă rezultate promițătoare, spun specialiștii. Efectele secundare ale vaccinului au fost ușoare. Acțiunile companiei la bursă au crescut după anunțul eficienței vaccinului. Compania Moderna va testa, în următoarea fază, 30 de mii de pacienți.
Cel mai avansat vaccin anti-COVID dă rezultate promițătoare în dezvoltarea imunității.Compania americană Moderna a făcut primele teste pe 45 de pacienți, iar vaccinul a produs anticorpi neutralizanți. Efectele adverse au fost ușoare: frisoane, oboseală, dureri de cap.Sunt efecte care se întâlnesc și la alte vaccinuri și nu-i îngrijorează pe experți. Compania Moderna urmează să facă teste în următoarele luni pe 30 de mii de oameni ca să vadă dacă vaccinul e eficient.Până vom ajunge la asta, epidemiologul Geza Molnar crede că o să avem o scădere a îmbolnăvirilor cât de curând."Am făcut trendul. La prima şi a doua ascensiune, diferenţa este de 1,8%. Eu am spus, în două, maximum trei săptămâni, vom asista la scădere. Tot acolo vom ajunge și cu carantină, și fără carantină", a explicat epidemiologul Geza Molnar.Azi avem 641 de cazuri din peste 18 mii de teste făcute. Ieri am avut 637, din peste 14 mii de teste.